สร้างสุขปวงประชา : สมเด็จพระเจ้าอยู่หัว ทรงสืบสาน รักษา ต่อยอด ศาสตร์พระราชา
สืบสาน รักษา ต่อยอด สร้างสุข ปวงประชา,สมเด็จพระเจ้าอยู่หัว ทรงห่วงใยและทรงคำนึงถึงความอยู่ดีมีสุขของประชาชนเป็นสำคัญ และพระองค์มีพระราชปณิธานแน่วแน่ที่จะทำให้ประเทศชาติมั่นคงและประชาชนมีชีวิตความเป็นอยู่ที่ดีขึ้น ด้วยมีพระราชประสงค์ที่จะสืบสานรักษา และต่อยอด โครงการอันเนื่องมาจากพระราชดำริและแนวพระราชดำริต่างๆ ของ พระบาทสมเด็จ พระเจ้าอยู่หัวภูมิพลอดุลยเดช ในการบำบัดทุกข์และบำรุงสุขให้แก่ประชาชนและพัฒนาประเทศชาติให้เจริญก้าวหน้า,โดยเมื่อวันที่ 13 สิงหาคม 2560 เวลา 19.53 น. สมเด็จพระเจ้าอยู่หัว พระราชทานพระราชวโรกาสให้ พล.อ. ประยุทธ์ จันทร์โอชา นายกรัฐมนตรี เฝ้าทูลละอองธุลีพระบาท รับพระราชทาน วีดิทัศน์ สืบสาน รักษา ต่อยอด สร้างสุข ปวงประชา ซึ่งทรงพระกรุณาโปรดเกล้าโปรดกระหม่อมให้จัดทำขึ้น เพื่อสืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช บรมนาถ บพิตร ในเรื่องน้ำและปรัชญาของเศรษฐกิจพอเพียง แก่รัฐบาล นำไปเผยแพร่ต่อหน่วยงานภาครัฐ เอกชน สถาบันการศึกษา และประชาชนทั่วไป เพื่อสร้างความเข้าใจในแนวพระราชดำริและน้อมนำไปสู่การปฏิบัติ โดยวีดิทัศน์นี้ มี 4 ตอน ซึ่ง 3 ใน 4 ตอน ทรงเน้นเรื่องของการอนุรักษ์ธรรมชาติสิ่งแวดล้อม,ตอนที่ 1 น้ำคือชีวิตแผ่นดิน เรื่องของโครงการอันเนื่องมาจากพระราชดำริต่างๆ ด้านการบริหารจัดการน้ำ ตอนที่ 2 พิทักษ์ป่า พัฒนาสินสายน้ำ เรื่องการฟื้นฟู อนุรักษ์ป่า และทรัพยากรธรรมชาติ ให้กลับมามีความอุดมสมบูรณ์ ตอนที่ 3 พืชพรรณ ปลูกชีวิตมั่นคง เรื่องการเพิ่มพูนความรู้ สร้างรายได้ที่มั่นคงแก่เกษตรกร รวมถึงเรียนรู้การใช้ประโยชน์จากแหล่งอาหารในป่าและสมุนไพรอย่างคุ้มค่า,ขณะที่ ตอนที่ 4 เศรษฐกิจพอเพียงนำทางชีวิต ซึ่งสมเด็จพระเจ้าอยู่หัว ทรงยึดแนวพระราชดำริ ปรัชญาของเศรษฐกิจพอเพียงในพระบาทสมเด็จพระปรมินทร มหาภูมิพลอดุลยเดช เป็นแสงนำทางตามรอยพระราชปณิธาน เพื่อการพัฒนาที่ยั่งยืน อันทำให้ราษฎรเข้มแข็งสามารถพึ่งพาตนเองได้,สมเด็จพระเจ้าอยู่หัว ทรงใส่พระทัยด้านการอนุรักษ์สิ่งแวดล้อม ตั้งแต่ครั้งทรงพระเยาว์ ทั้งขณะดำรงพระอิสริยยศ สมเด็จพระบรมโอรสาธิราชฯ สยามมกุฎ ราชกุมาร เมื่อครั้งโดยเสด็จ สมเด็จพระนางเจ้าสิริกิติ์ พระบรมราชินีนาถในพระบาทสมเด็จพระปรมินทรมหาภูมิพลอดุลยเดช เยี่ยมราษฎร บ้านคำน้ำสร้าง ต.ค้อเหนือ อ.เมือง จ.ยโสธร เมื่อวันที่ 28 พ.ย.2543 ทรงรับทราบถึงปัญหาความทุกข์ยากเดือดร้อนที่ชาวบ้านได้ถวายรายงาน จึงเกิด โครงการหนองอึ่ง ฟื้นฟูป่า,สมเด็จพระเจ้าอยู่หัว ได้พระราชทานพระราชดำริให้พัฒนาและปรับปรุงพื้นที่ที่ได้รับน้ำท่วม ด้วยการขุดลอกหนองอึ่ง ที่เป็นพื้นที่สาธารณประโยชน์ พร้อมการพัฒนาปรับปรุงดินและพื้นที่แห้งแล้ง ด้วยการปลูกป่าและหญ้าแฝก รวมถึงการฟื้นฟูสภาพป่าโดยรอบหนองอึ่ง ในพื้นที่กว่า 3,006 ไร่ เพื่อให้คนอาศัยอยู่กับป่าได้อย่างเกื้อกูลกันในหลักการของป่าชุมชน มีการส่งเสริมการบริหารการจัดการป่าในรูปแบบฟาร์มเศรษฐกิจพอเพียง เพื่ออนุรักษ์ ฟื้นฟู พัฒนา ใช้ประโยชน์ป่าอย่างสมดุลและยั่งยืน ทำให้ราษฎรมีอาชีพ มีงานทำมีรายได้ที่ยั่งยืนจากป่าอย่างต่อเนื่อง,ศูนย์การเรียนรู้ด้านการเกษตร เกษตรวิชญา เป็นอีกหนึ่งในโครงการพระราชดำริ ด้านการอนุรักษ์สิ่งแวดล้อม,เกษตรวิชญา เป็นศูนย์เรียนรู้ด้านการเกษตร ที่ตั้งอยู่ทางภาคเหนือของประเทศไทย ตามพระราชดำริของสมเด็จพระเจ้าอยู่หัว ซึ่งได้มีพระราชดำริ ที่จะมอบที่ดินส่วนพระองค์บริเวณบ้านกองแหะ หมู่ที่ 4 ต.โป่งแยง อ.แม่ริม จ.เชียงใหม่ เนื้อที่ 1,350 ไร่ ให้กรมป่าไม้ ไปดำเนินการในลักษณะเป็นคลินิกเกษตร เพื่อเผยแพร่ผลงานวิจัยและเทคโนโลยีการเกษตรจากศูนย์ศึกษาการพัฒนาห้วยฮ่องไคร้ อันเนื่องมาจากพระราชดําริในรูปแบบของศูนย์บริการและถ่ายทอดเทคโนโลยีชุมชน เป็นศูนย์ฝึกอบรมและวิจัยพัฒนา การเกษตรให้เหมาะสมกับพื้นที่ รวมทั้งเพื่อการฟื้นฟูป่าเสื่อมโทรมให้เป็นเขตธนาคารอาหารชุมชน อนุรักษ์แหล่งต้นน้ำลำธารเพื่อให้เกิดการผลิตทดแทนหมุนเวียน โดยชุมชนมีส่วนร่วมและเกื้อกูลกันในระบบนิเวศของป่าอย่างยั่งยืน ตั้งแต่ปี 2545,ผลจากการดำเนินการ เพาะชำกล้าไม้โตเร็ว จำนวน 50,000 กล้า เพื่อแจกจ่ายให้ราษฎรนำไปปลูกขยายผลใช้ประโยชน์ในชุมชนและครัวเรือนปลูกป่าไม้ใช้สอย ไม้โตเร็ว จำนวน 120 ไร่ เพื่อให้ราษฎร มีพื้นที่ป่าไว้ใช้ประโยชน์เป็นถ่านฟืนหุงต้มอาหาร และดำเนินกิจกรรมส่งเสริมราษฎรผลิตและใช้เชื้อเพลิงชีวมวลทดแทนการใช้ไม้ฟืน ลดปริมาณการใช้ไม้ฟืนจากป่าธรรมชาติ ราษฎรได้ใช้ประโยชน์จากพื้นที่ปลูกไม้ฟืน จำนวน 120 ไร่ ส่งผลให้ราษฎรเกิดความรักความหวงแหนทรัพยากรป่าไม้และเรียนรู้การจัดการทรัพยากรธรรมชาติและสิ่งแวดล้อมที่ยั่งยืน,นับเป็นแนวพระราชดำริที่บ่งบอกแนวคิดในการปกป้องธรรมชาติเป็นอย่างดี,นอกจากนี้ สมเด็จ พระเจ้าอยู่หัว ยังทรงปลูกต้นไม้ ในวาระสำคัญๆ ทุกครั้งที่เสด็จไปยังพื้นที่ใดก็ตาม ด้วยทรงตระหนักถึงความสำคัญของป่าไม้ทุกภาคทั่วประเทศ ซึ่งกรมป่าไม้ ได้รวบรวม ต้นไม้ทรงปลูก ไว้จำนวน 65 ต้น,นี่คือพระราชปณิธานของสมเด็จ พระเจ้าอยู่หัว ที่ทรงมุ่งรักษาและต่อยอดตามแนวทางศาสตร์พระราชา เพื่อสร้างสุขให้กับประชาชนคนไทย.,ทีมข่าวสิ่งแวดล้อม
สมเด็จพระเจ้าอยู่หัว ทรงห่วงใยและทรงคำนึงถึงความอยู่ดีมีสุขของประชาชนเป็นสำคัญ และพระองค์มีพระราชปณิธานแน่วแน่ที่จะทำให้ประเทศชาติมั่นคงและประชาชนมีชีวิตความเป็นอยู่ที่ดีขึ้น
ทีมข่าวสิ่งแวดล้อม,สมเด็จพระเจ้าอยู่หัว,ศาสตร์พระราชา,โครงการอันเนื่องมาจากพระราชดำริ,เกษตรวิชญา